হুমায়ুন কবীর মানিক ॥ ময়মনসিংহ জেলার সীমান্তবর্তী হালুয়াঘাট উপজেলার, হালুয়াঘাট পৌরসভা নির্বাচনকে ঘিরে প্রার্থীদের জমজমাট গনসংযোগ প্রচার প্রাপরনায় এলাকা মুখরিত হতে শুরু করেছে। সেই সাথে বড় দুই দলে পাল্লা দিয়ে বাড়ছে দলীয় কোন্দল গ্র“পিং লবিং যা ক্রমশ প্রকাশ পাচ্ছে ভিতরে ও বাইরে। ক্ষমতাসীন আওয়ামীলীগে প্রকাশ্য দলীয় কোন্দল না থাকলেও ভিতরে মত পার্থক্য অত্যন্ত তীব্র এবং জটিল, তারপরও আওয়ামীলীগের ভারপ্রাপ্ত সভাপতি সাধারন সম্পাদক বীরমুক্তিযোদ্ধা কবিরুল ইসলাম বেগ ও প্রিন্সিপাল আ: রশিদ সাফ জানিয়ে দিলেন দলের প্রার্থী হবেন একজন বিদ্রোহী কেও হলে কঠোর ব্যবস্থা। অন্যদিকে বি.এন.পির অভ্যন্তরিন কোন্দল এখন চরমে তারপরও আলাপ আলোচনার মাধ্যমে প্রার্থী দেওয়ার ব্যাপারে মতামত ব্যাক্ত করেন স্থানীয় বি.এন.পির যুগ্ন আহবায়ক সাবেক উপজেলা চেয়ারম্যান আলহাজ্ব আলী আজগর ও উমর ফাউন্ডেশন এর চেয়ারম্যান বিশিষ্ট শিল্পপতি আলহাজ্ব সালমান ওমর রুবেল। দুই দলের শীর্ষ প্রার্থী তালিকায় রয়েছে আওয়ামীলীগ মোর্শেদ আনোয়ার খোকন, যুগ্ন সম্পাদক আওয়ামীলীগ, খায়রুল আলম ভুইয়া যুগ্ন সম্পাদক আওয়ামীলীগ, আ: মোতালেব সাধারন সম্পাদক যুবলীগ, নাজিমুদ্দিন আহাম্মদ সাবেক ভারপ্রাপ্ত সভাপতি যুবলীগ, বি.এন.পির প্রার্থী হিসাবে নাদিম আহাম্মেদ, যুগ্ন আহবায়ক বি.এন.পি. হানিফ মো: সাকের উল্লা, আসলাম মিয়া বাবুল, যুগ্ন আহবায়ক, অধ্যাপক আমজাদ আলী, ডা: ইমাম উদ্দিন আহমেদ, জহির উদ্দিন বাবু, সাবেক ইউনিয়ন পরিষদ চেয়ারম্যান আ: হামিদ, পাঠাগার সভাপতি রেজাউল করিম ও সিদ্দিক মোল্লা। জাতীয়পার্টির থেকে এখনো কোন প্রার্থী না থাকলেও দেওয়া হবে বলে জানিয়েছেন দলের মুখপাত্র জাহিদ হাসান পাপ্পু। দলের বাইরে শক্তিশালী সতন্ত্র প্রার্থী রয়েছেন দুইজন একজন পৌর এলাকার হালুয়াঘাট ইউনিয়ন পরিষদ চেয়ারম্যান সালেহ আহম্মেদ অপরজন হিন্দু কমিউনিটির সভাপতি প্রশান্ত কুমার সাহা (পন্তু বাবু) ।